b'\n_START_ARTICLE_\nTapani Raittila\n_START_PARAGRAPH_\nTapani Johannes Raittila (25. joulukuuta 1921 Kannus \xe2\x80\x93 2. tammikuuta 2018 Helsinki) oli suomalainen modernistina tunnettu taidemaalari. H\xc3\xa4net palkittiin Pro Finlandia -mitalilla vuonna 1966, Kuvataiteen valtionpalkinnolla 1985 sek\xc3\xa4 Suomen Kulttuurirahaston palkinnolla vuonna 2000. _NEWLINE_Raittila tunnettiin muotokuvistaan ja niukasta v\xc3\xa4rien k\xc3\xa4yt\xc3\xb6st\xc3\xa4. H\xc3\xa4nen ty\xc3\xb6ns\xc3\xa4 ovat herkk\xc3\xa4s\xc3\xa4vyisi\xc3\xa4 ja tekniikaltaan hienostuneita.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nRaittila aloitti opinnot Suomen taideyhdistyksen piirustuskoulussa vuonna 1938, mutta toinen maailmansota keskeytti ne. Palattuaan rintamalta sodan p\xc3\xa4\xc3\xa4tytty\xc3\xa4 h\xc3\xa4n viimeisteli opintonsa vuonna 1947 ja muutti Joensuuhun piirustuksenopettajaksi. Raittilan maisemamaalauksista monet kuvaavatkin Joensuun aikaa. H\xc3\xa4n muutti Helsinkiin vuonna 1953, jossa toimi pitk\xc3\xa4\xc3\xa4n muun muassa opettajana Suomen Taideakatemian koulussa._NEWLINE_Raittilan vanhemmat olivat rakennusmestari Viljo Raittila (1890\xe2\x80\x931950) ja Kaisa o.s. Jokinen (1895\xe2\x80\x931955). Raittilan sisko Anna-Maija Raittila oli tunnettu runoilija, teologi Pekka Raittila oli h\xc3\xa4nen toinen veljens\xc3\xa4. Kirjailija Hannu Raittila on Tapani Raittilan poika.'